ບົດສອນ

ບົດທີ 10 ເຂົ້າໃຈການປະເມີນຜົນ

|  |  |  |
| --- | --- | --- |
| ວິຊາ: ການວັດ ແລະ ການປະເມີນຜົນ | ໂມດູນ: ພາບລວມຫຼັກສູດຊັ້ນປະຖົມສຶກສາ |  ເວລາ 50 ນາທີ |
| ຫົວຂໍ້4: ເຂົ້າໃຈການປະເມີນຜົນ | ຫົວຂໍ້ຍ່ອຍ 1: ການປະເມີນແມ່ນຫຍັງ ? | ຜົນສຳເລັດດ້ານການຮຽນຮູ້-ໃນຕອນທ້າຍຂອງບົດຮຽນນີ້, ນັກສຶກສາຄູຈະສາມາດ:-ອະທິບາຍການປະເມີນໄດ້-ນຳໃຊ້ໃນການປະເມີນໄດ້ |
| **ແຫຼ່ງຊັບພະຍາກອນ** |  **ການປະເມີນ** |
| -5ຂໍ້ (ໂຄງຮ່າງຫຼັກສູດ, ປະໂຫຍກຜົນສໍາເລັດດ້ານການຮຽນ, ປຶ້້ມຄູ່ມືຄູ ແລະ ປຶ້ມແບບຮຽນ, ບົດສອນ, ຈຸດປະສົງຂອງບົດສອນ )-ປຶ້ມຄູ່ມືຄູໃນລາຍວິຊາຕ່າງໆ | ການສັງເກດນັກສຶກສາຄູທີ່ຮຽນຈົບບົດນີ້ໄດ້ຫຍັັັງແດ່?ສັງລວມໃນການຂຽນໃສ່ເຈ້ຍເປັນລາຍບູກຄົນຄື:3ຢ່າງທີ່ເຂົາເຈົ້າໄດ້ຮຽນມາ2 ຢ່າງທີ່ເຂົາເຈົ້າຄິດວ່າໜ້າສົນໃຈ1 ຢ່າງທີ່ເຂົາເຈົ້າມີຄໍາຖາມ |
| **ກິດຈະກຳກະຕຸ້ນ ( 15 ນາທີ )** |
| ກິດຈະກຳຄູ:-ຄູແບ່ງນັກສຶກສາອອກກຸ່ມລະ 5 ຄົນ-ຄູຢາຍບັນຄຳ ທີ່ມີ 5 ປະໂຫຍກ(ໂຄງຮ່າງຫຼັກສູດ, ປະໂຫຍກຜົນສໍາເລັດດ້ານການຮຽນ, ປຶ້້ມຄູ່ມືຄູ ແລະ ປຶ້ມແບບຮຽນ, ບົດສອນ, ຈຸດປະສົງຂອງບົດສອນ )-ຄູໃຫ້ນັກສຶກສາກຳນົດຕໍແໜ່ງແຕ່ລະຄຳສັບ-ເມື່ອນັກສຶກສາລຽງແລ້ວ-ຄູຕັ້ງຄຳຖາມ1. ເປັນຫຍັງພວກນ້ອງລຽນແບບນີ້ ? ມັນມີການພົວພັນກັນແນວໃດແດ່ ?2.ໂຄງຮ່າງຫຼັກສູດແມ່ນຫຍັງ ? (ແຜນລວມການຮຽນຮູ້)3. ປະໂຫຍກຜົນສໍາເລັດດ້ານການຮຽນໝາຍເຖິງຫຍັງ ? ( ຜົນສຳເລັດດ້ານຮຽນສຳລັບແຕ່ລະວິຊາທີ່ໄດ້ກຳນົດສິ່ງທີ່ນັກຮຽນຈະສາມາດເຮັດໄດ້ ແລະ ສາມາດຮັບຮູ້ໄດ້ໃນຕອນທ້າຍຂອງຊັ້ນຮຽນ ແລະ ຈົນກວ່າຈະຮອດເວລາທີ່ເຂົາເຈົ້ານັ້ນຈະຍ້າຍອອກໄປຈາກໂຮງຮຽນປະຖົມ )4. ປຶ້ມແບບຮຽນແມ່ນຫຍັງ ? ( ພັນທະນາກິດຈະກໍາສໍາລັບການຮຽນ-ການສອນໃຫ້ແກ່ຄູ ແລະ ນັກຮຽນທີ່ຮຽນໃນຫ້ອງ )5. ປຶ້ມຄູ່ມືຄູແມ່ນຫຍັງ ? ( ປະກອບມີເນື້ອໃນບົດສອນທີ່ສາມາດຊ່ວຍເຫຼືອໃນການສອນ )6. ບົດສອນແຕ່ລະບົດປະກອບມີຫຍັງແດ່? ( ປະກອບມີຈຸດປະສົງທີ່ສາມາດບັນລຸຜົນໄດ້ໃນຕອນທ້າຍຂອງ ບົດສອນ ) |
| **ກິດຈະກຳການຮຽນ-ການສອນ** |
| ການນຳເຂົ້າສູ່ບົດຮຽນ ( 15 ນາທີ ) ກິດຈະກຳຄູ-ຄູສົນທະນາກັບນັກສຶກສາໝົດຫ້ອງ ກ່ຽວກັບ (ການຂີ່ລົດຖີບ, ການຂຽນ, ການຄູນເລກ ) ຄູຕັ້ງຄໍາຖາມ:1. ພວກນ້ອງຮູ້ແນວໃດວ່າໝູ່ຂອງຕົນເອງສາມາດຂີ່ລົດຖີບໄດ້ ? ( ໃຫ້ໝູ່ສາທິດການຂີ່ລົດຖີບໃຫ້ເບິ່ງ ແລ້ວເຮົາສັງເກດເບິ່ງວ່າເຂົາເຈົ້າຂີ່ລົດຖີບເກັ່ງປານໃດ ?
2. ພວກນ້ອງຮຽນຂຽນຄຳວ່າ ລົດຖີບ ແນວໃດ ? ( ໂດຍການເຝິກຫຼາຍເທື່ອ )
3. ພວກນ້ອງຮູ້ໄດ້ແນວໃດວ່າ ໝູ່ພວກນ້ອງສາມາດຄູນເລກໄດ້ຢ່າງຖືກຕ້ອງ ? ( ທົດສອບໝູ່ໂດຍໃຫ້ໝູ່ເຮັດການຄູນເລກໃດໜຶ່ງ ແລະ ເບິ່ງຜົນໄດ້ຮັບວ່າຖືກຕ້ອງບໍ )
4. ພວກນ້ອງຮຽນຮູ້ການຄູນເລກໄດ້ແນວໃດ ? ( ຮຽນຮູ້ການລົບເລກ ແລະ ການບວກເລກກ່ອນອື່ນອື່ນໝົດ ແລະ ຫຼັງຈາກນັ້ນແມ່ນການຄູນເລກ ພວກເຮົາຮຽນຮູ້ທັກສະດັ່ງກ່າວນັ້ນໄດ້ໄວໂດຍການຝຶກຊ້ອມຫຼາຍໆເທື່ອ )

-ຄູ ແລະ ນັກສຶກສາສະຫຼຸບບົດຮຽນ ໃນບົດສະເໜີ 1. ການວັດ ແລະ ປະເມີນຜົນ ແມ່ນສິ່ງສຳຄັນທີ່ເຮັດໃຫ້ຄູຮູ້ວ່ານັກຮຽນໄດ້ຮຽນຫຍັງ ແລະ ໄດ້ຫຼາຍເທົ່າໃດ ແລະ ສາມາດເອົານຳໄປໃຊ້ໄດ້ເທົ່າໃດ .
2. ການປະເມີນຜົນເພື່ອປັບປຸງການຮຽນຈະເກີດຂຶ້ນໃນເວລາສອນເພື່ອຊ່ວຍໃຫ້ຄູເຫັນໄດ້ວ່ານັກຮຽນເຂົ້າໃຈຫຼາຍປານໃດ ແລະ ນັກຮຽນຕ້ອງການຄວາມຊ່ວຍເຫຼືອຫຍັງແດ່ ເພື່ອເຮັດໃຫ້ເຂົາເຈົ້າບັນລຸຈູດປະສົງຂອງການເຂົາເຈົ້າ.
3. ການປະເມີນຜົນ ເພື່ອສະຫຼຸບຜົນການຮຽນແມ່ນຊ່ວຍໃຫ້ຄູເຫັນແຈ້ງວ່າ ນັກຮຽນໄດ້ບັນລຸຈຸດປະສົງຂອງບົດຮຽນ ຫຼື ບໍ ຕາມປົກະຕິແມ່ນດຳເນີນການໃນຕອນສຸດທ້າຍຂອງບົດຮຽນ.

**ກິດຈະກຳ ( ເວລາ15 ນາທີ )**ກິດຈະກຳຄູ-ຄູໃຫ້ນັກສຶກສາຈັບຄູ່ກັນ ແລ້ວຕອບຄຳຖາມລຸ່ມນີ້1. ນັກສຶກສາ ສາມາດຊອກໄດ້ຈຸດປະສົງເປົ້າໝາຍຂອງບົດຮຽນນີ້ໄດ້ຢູ່ບ່ອນໃດ ? ( ປຶ໊ມຄູ່ມືຄູ )2. ນັກສຶກສາ ສາມາດຊອກໄດ້ຂໍ້ມູນຂອງການປະເມີນຜົນເພື່ອປັບປຸງຜົນການຮຽນຢູ່ບ່ອນໃດ ? ແລະ ການປະເມີນຜົນເພື່ອສະຫຼຸບຜົນການຮຽນໄດ້ຢູ່ບ່ອນໃດ ? (ຢູໃນບົດສອນທີ່ມີ ກ່ອງ ການວັດ ແລະ ການປະເມີນຜົນ ທີ່ຊີ້ໄປໃສ່ບົດສອນບ່ອນທີ່ຄວນຈະ ຫຼື ສາມາດເຮັດການປະເມີນຜົນ​)ສະຫຼຸບ ແລະ ປະເມີນຜົນ ( ເວລາ 5 ນາທີ ) ໃຫ້ນັກສຶກສາຄູເຮົດເປັນລາຍບຸກຄົນ: ຂຽນ 3 ຢ່າງທີ່ເຂົາເຈົ້າໄດ້ຮຽນມາ, 2 ຢ່າງທີ່ເຂົາເຈົ້າຄິດວ່າໜ້າສົນໃຈ ແລະ 1 ຢ່າງທີ່ເຂົາເຈົ້າມີຄຳຖາມຢາກຖາມລົງໃສ່ເຈ້ຍຂາວ.  |

 ວັນທີ.............................. ວັນທີ............................

 ຫ້ອງການຄູອະນຸບານ-ປະຖົມ ຄູສອນປະຈຳວິຊາ

 ແຜນການສ້າງແບບທົດສອບ

 ຊື່ແລະນາມສະກຸນຄູປະຈຳວິຊາ: ຊອ ປທ ຈັນທະວີໄຊ ແຫວນພະຈັນ ວິຊາສອນ ການວັດ ແລະ ການປະເມີນຜົນ ລະບົບ 12+4 ສາຍປະຖົມ ປີທີ 3

|  |  |  |  |
| --- | --- | --- | --- |
| ເນື້ອໃນ/ຫົວຂໍ້ | ຈູຸດປະສົງຂອງເນື້ອໃນ |  ລະດັບພືດຕິກໍາ |  ລວມ |
| ຄວາມຮູ້-ຄວາມຈຳ | ຄວາມເຂົ້າໃຈ | ການນຳໄປໃຊ້ | ການວິເຄາະ | ປະເມີນຜົນ | ປະດິດສ້າງ |
|  ຫົວຂໍ໊ເຂົ້າໃຈ ການປະເມີນຜົນ1. ການປະເມີນຜົນແມ່ນຫຍັງ ?
 | ໃຫ້ນັກສຶກສາສາມາດ:-ອະທິບາຍການປະເມີນຜົນໄດ້-ນຳໃຊ້ການປະເມີນຜົນໄດ້ |  |  2 |  2 |  |  |  |  2 2 |
|  ລວມ |  |  |  |  |  |  |  4 |

 ບົດທົດສອບ

ຄຳຊີ້ແຈງ: ໃຫ້ນັກສຶກສາອ່ານຄຳຖາມ ແລະ ຄຳຕອບ ແລ້ວໝາຍວົງມົນໃສ່ຂໍ້ທີ່ເຫັນວ່າຖືກຕ້ອງທີ່ສຸດພຽງຂໍ້ດຽວ

1. ເພາະເຫດໃດການວັດ ແລະ ການປະເມີນຜົນຈິ່ງມີຄວາມສຳຄັນ ? ( ຄວາມເຂົ້າໃຈ-ການຕີຄວາມໝາຍ )

ກ. ເຮັດໃຫ້ຄູຮູ້ວ່ານັກຮຽນໄດ້ຮຽນຫຍັງ ແລະ ໄດ້ຮຽນຫຼາຍເທົ່າໃດ ແລະສາມາດເອົາໄປນຳໃຊ້ໄດ້ເທົ່າໃດ

ຂ. ເຮັດໃຫ້ຄູຮູ້ວ່ານັກຮຽນເຮົາມີຄວາມສາມາດໃນການຮຽນເທົ່າໃດ

ຄ. ເຮັດໃຫ້ຄູຮູ້ວ່າເຮົາຈະສອນນັກຮຽນໃນຫ້ອງເຮົາໄດ້ແນວໃດ

ງ. ເຮັດໃຫ້ນັກຮຽນຮູ້ວ່າເຮົາຈະຮຽນໃນຫ້ອງຮຽນແບບໃດດີ

 2. ເພາະເຫດໃດປຶ້ມຄູ່ມືຄູສະບັບປັບປຸງໃໝ່ຈິ່ງມີຄວາມສໍາຄັນສໍາລັບຄູສອນ ?

 (ຄວາມເຂົ້າໃຈ-ການຕີຄວາມໝາຍ)

 ກ. ມັນຊ່ວຍໃຫ້ຄູໃນແຕ່ງບົດສອນສະດວກຂຶ້ນ

 ຂ. ມັນຊ່ວຍໃຫ້ຄູໃນການສອນສະດວກຂຶ້ນ

 ຄ. ມັນປະກອບມີເນື້ອໃນບົດສອນທີ່ສາມາດຊ່ວຍເຫຼືອໃນການສອນຂອງຄູ

 ງ. ມັນຊ່ວຍໃຫ້ຄູບໍ່ແຕ່ງບົດສອນກໍ່ໄດ້

 3. ເມື່ອເຮົາສິດສອນນັກຮຽນເພື່ອຢາກຮູ້ວ່ານັກຮຽນມີຄວາມເຂົ້າໃຈ, ມີການພັດທະນາພຶດຕິກໍາຂອງເຂົາເຈົ້າ ແລະ

 ອື່ນໆ ເຮົາຄວນເຮັດແນວໃດຈິ່ງເໝາະສົມ ? ( ການນຳໄປໃຊ້ )

 ກ. ຄູສອນສອບຖາມນັກຮຽນ

 ຂ. ຄູມີການສອບຍ່ອຍ

 ຄ. ຄູມີການປະເມີນນັກຮຽນຢ່າງຕໍ່ເນື່ອງ

 ງ. ຄູມີການກວດກາປະຈຳເດືອນ

4. ຖ້າຄູຢາກຮັບຮູ້ວ່ານັກຮຽນນັ້ນໄດ້ຮຽນຮູ້ສິ່ງທີ່ເຮົາຕ້ອງການໃຫ້ເຂົາເຈົ້າເຊັ່ນ: ໄດ້ຮັບຮູ້ຄວາມຮູ້ ແລະ ທັກສະເຮົາຕ້ອງ

 ອາໄສສິ່ງໃດໃນການຮັບຮູ້ ? ( ການນຳໄປໃຊ້ )

 ກ. ຄູມີການລວບລວມຂໍ້ມູນນັກຮຽນແຕ່ລະຄົນ

 ຂ. ຄູມີການສອບຖາມນັກຮຽນແຕ່ລະຄົນ

 ຄ. ຄູມີການຈັດການປະຊຸມລະຫວ່າງນັກຮຽນກັບຄູ ແລະ ຜູ້ປົກຄອງ

 ງ. ຄູມີການລວບລວມຫຼັກຖານ, ມີຄວາມສາມາດໃນການໄດ້ຍິນ ໄດ້ເຫັນ ແລະ ສຳພັດໄດ້ໃນຫຼັກຖານຂອງ

 ຄວາມຮູ້, ທັກສະຄວາມສາມາດ ແລະ ຄວາມເຂົ້າໃຈ